州事，改澶州。陕西用兵久无功，契丹遣刘六符来求复关南地，以兵压境。德用见仁宗，流涕言：「臣前被罪，陛下赦而不诛，今不足辱命。」仁宗慰劳，曰：「河北方警，借卿镇抚之。」又赐手诏慰勉，拜保静军节度使，知澶州事。岁大熟，六符见德用拜曰：「此公仁政所及也。」徙真定府路、定州路马步军都部署，还奏事，复以宣徽南院使判成德军。契丹使谍者来觇，或请捕杀之，德用曰：「 第舍之，彼得实以告，是服人之兵以不战也。」明日大阅，援桴鼓之士皆踊跃，进退坐作，终日不戮一人。乃下令：「具糗粮，听吾鼓声，视吾旗帜所向。」觇者归告契丹，谓